Bakatul
Bakatul nyaéta kulit béas anu pangluarna hasil tina mangsa ngolah paré sangkan jadi béas  wanguna mah kawas tipung , tempona ngagiling paré jirangan  kahiji ngahasilkeun hampas tina paré téh taya lian huut badag (cangkang paré) olahan jirangan ka duana  ngahasilkeun hampas huut lembut (dedak) sedengkeun olahan anu katiluna ngahasilkeun béas jeung bakatul. Ngolah parė bisa ngaliwatan digiling atawa ditutu.

Gampang hapeuk
Bakatul téh mangrupa salah sahiji bahan kadaharan anu kaayaana gampang hapeuk ieu ku alatan ayana zat racun aflatoksin  anu dihasilkeun tina supa aspergillus flavous. Ku alatan kitu bakatul kudu diteundeun dina kulkas sangkan henteu gancang hapeuk ku lantaran asup angin anu ngabalukarkeun oksidasi. Bisa ogé sangkan leuwih awét mangsa diteundeun bakatul téh saméméhna kudu digaringkeun heula, bisa maké mesin atawa dipoé dihéar-héar, kandungan cai dina bakatul mimitina kurang leuwih 13,36%, tuluy digaringkeun nepika sésana 4.83%.

Kagunaan Bakatul
Ilaharna bakatul téh dimangpaatkeun pikeun campuran parab  ingon-ingon  , tapi kiwari bakatul aya ogé nu ngamangpaatkeun pikeun bahan campuran  nyieun kuéh jeung roti sagigireun bisa nambahan nutrisi ogé kuéh atawa roti beunang nyampuran bakatul téksturna méh sarua jeung roti gandum, bakatul mibanda kandungan protéin, asam folat, mineral, serat, tur vitamin kayaning B1, B2, B12, E jeung  C.

Tutumbu kaluar 
 Mangpaat bakatul pikeun kaséhatan kulit
Bakatul bahan pangan anu séhat tur nyéhatkeun

Dicutat tina

Poaceae
Kadaharan
Bahan kadaharan
Artikel Wiki Sabanda II